(1) નિવાસની ભૂમિ, ત્યાંની આબોહવા પ્રમાણેનો ખોરાક લેવો. ખોરાકમાં છએ રસ હોવા જરૂરી છે. ઋતુ બદલાય તે પ્રમાણે વનસ્પતિસૃષ્ટિમાં પરિવર્તન આવે છે. દરેક પ્રદેશની પોતાની વનસ્પતિ હોય છે. ભૂમિના પંચભૌતિક સંગઠન પ્રમાણે ઊગેલી વનસ્પતિ, શાક, અનાજ, ફળ ઓળખીને, ઋતુ પ્રમાણે, શરીર મનને અનુકૂળ હોય તે પ્રમાણે, ગુણવત્તાવાળા, વીર્યવાન (પોટેન્ટ), હોવા જોઈએ. તે સ્વાદવાળાં અને તાજાં વાપરવા (કોલ્ડ સ્ટોરેજ, પ્રિઝર્વેટિવવાળા નહીં). કુટુમ્બનો પરંપરાગત આહાર બાળકના બંધારણ, સ્વાસ્થ્ય અને સ્વસ્થવર્ધન માટે જરૂરી છે, કારણ કે એ તેનું પંચભૌતિક સંગઠન છે.